વિદેશી પ્રજા આપણી ઊત્તમ રચનાઓ ને જોઈએ તેવો આવકાર નથી આપી શકતી (તે પછી ફિલ્મ, સાહિત્ય, સંગીત કોઈપણ ક્ષેત્ર હોય) અને આપે છે તો પણ તેમાં તેમનો અહમ સંતોષાતો હોય તેવો ભાવ ડોકાયા કરતો હોય છે. જેમ આપણી પ્રજા હેરી પોટર પાછળ ઘેલી થઈ છે તેમ વિદેશી પ્રજા ‘હનુમાન’ ઘેલી નથી થતી. જો કે થોડા ઘણાં અંશે આપણે પણ જવાબદાર છીએ. આપણે આપણાં સર્જકોની પહેલાં ઈર્ષ્યા અને પછી ઊપેક્ષા કરીએ છીએ. વિદેશમાં જીવરામ જોષી કક્ષાનાં સર્જકોનાં જન્મ સ્થળ, ઘર, પહેરવેશ વિ. ને એટલું સરસ રીતે જાળવે છે કે તે એક મ્યુઝીયમ કે પર્યટન સ્થળમાં બદલાઈ જાય.